[{"text_idx": "#000000", "text": "Vahel on nii, et Pa\u0308rnumaa inimesed ja hobused saavad tartlasteks... Pa\u0308ris to\u0303esti on nii aastaid peredega jo\u0303ulud Tartus veetnud Jaanus Kallaste ja kolleegidega (ja hobustega). Hoolimise ma\u0308rgiks vastavad ka tartlased samaga ning ra\u0308a\u0308givad, kuidas saaniso\u0303idud raeplatsil on saanud omakorda osakeseks Tartu perede jo\u0303ulutraditsioonidest. U\u0308ks vanadaam ma\u0308rkis kord Jaanusele tabavalt, et kui vanasti tulid lapselapsed maale vanaema juurde saaniga so\u0303itma, siis nu\u0308u\u0308d on vastupidi \u2013 vanaema tuleb linna ja teeb Tartu Raekoja platsil koos lapselastega u\u0308he toreda so\u0303idu."}, {"text_idx": "#000001", "text": "Aasta ko\u0303ige ilusam aeg on ja\u0308lle ka\u0308es ning saabuvate pu\u0308hade ajal on saanide ees tori to\u0303ugu raskekahurva\u0308gi ehk Ortensia ja Poltergeist. Linnaso\u0303idu hobuseid tuleb Eestimaal tikutulega taga ajada. Nii ongi, et ko\u0303ik oma hobused on Jaanus Kallaste ise va\u0308lja treeninud \u2013 vo\u0303o\u0303raste to\u0308o\u0308d ei saa Tartu la\u0308hetuse puhul usaldada. Parim linnaso\u0303iduks on rahulik, samas so\u0303idus energiline ja elegantne, kindla veotahtega loom. Siin tulevadki kasuks tori hobuse geenid."}, {"text_idx": "#000002", "text": "Tartusse pu\u0308hadeks ku\u0308lla tulevad hobused on loomult va\u0308ga erinevad. Poltergeist on ustav ja truu, ent isepa\u0308ine so\u0303ber, kes eelistab loomadele tihti pigem inimeste seltsi ja on oma esivanematelt pa\u0308rinud suurepa\u0308rase veotahte. Va\u0308ga suure empaatiavo\u0303imega loom, temaga on ko\u0303ige lihtsam suhelda. Ortensia on 13-aastane ma\u0308ra, kes oma viimased varsad suureks kasvatanud ja end taas vormi so\u0303itnud, tema esivanemad on muideks ko\u0303ik ko\u0303rgushu\u0308pperekordite omanikud ja veovo\u0303istluste absoluutsed ts\u030cempionid. U\u0308ldiselt ei karda ta midagi, va\u0308lja arvatud piitsaplaksudena ko\u0303lavaid tongipu\u0308stoleid, ilutulestikku ja mustlastantsijate kirevaid seelikuid. Talle nunnutamine eriti ei meeldi, Ortensia eelistab konkreetsust ja no\u0303uab piisavas koguses ta\u0308helepanu. Ta\u0308helepanu piisavuse osas ja\u0308a\u0308b viimane so\u0303na muidugi Ortensiale."}, {"text_idx": "#000003", "text": "Linnas so\u0303itmine no\u0303uab oskusi ja kogemusi, seda usaldatakse va\u0308hestele. Ohjad Raekoja platsil haaravad enamasti po\u0303hijo\u0303ud ehk kutsarid Ott vo\u0303i Jaanus, kuid vahel on nendega Tartus kaasas ka Christi vo\u0303i Siiri."}, {"text_idx": "#000004", "text": "Hobuste ja kutsarite argiseid toimetusi saab ja\u0308lgida ka nende Facebooki ja Instagrami kontodel. On alles ajad!"}, {"text_idx": "#000005", "text": "J. Kallaste hobused ja saanid on Tartu Raekoja platsil 27. novembril ja 3., 4., 10., 11., 17., 18., 22., 23., 24., 25., 26., ja 31. detsembril ning 7. ja 8. jaanuaril ajavahemikus 15.30\u201320.00.P. S. Igaks juhuks lohutame natuke hilisemaid so\u0303ita soovijaid, sest vahel tasub Jaanusele helistada, number on allpool kirjas \u2013 aeg-ajalt ja huviliste olemasolul tehakse Tartus olles ka pikemaid to\u0308o\u0308pa\u0308evi."}, {"text_idx": "#000006", "text": "Hind: 8 \u20ac saaniso\u0303it/inimene, alla 3-aastased lapsed saavad so\u0303ita tasuta.Saaniso\u0303idukontakt: 528 6284 (Jaanus Kallaste, oskab ka hobuste keelt)."}, {"text_idx": "#000008", "text": "Kui soovite minna ka\u0308esoleva aasta lehele, siis klo\u0303psake siia Jo\u0303ululinna lehele viivale lingile."}]